Nye Hieracium-Arter fra Danmark. 



Af 



H. Dahlstedt. 



Med Indledning og Anmærkninger af K. Wiinstedt. 



Indledning. 



I sidste Udgave af C. Raunkiær: Dansk Exkursionflora 

 1914 (ved C. Raunkiær og C. H. Ostenfeld) er til Beskrivelsen 

 af Hieracium-Slægten føjet en Fodnote, der udtaler, at de opførte 

 Arter er at betragte som Artsgrupper, men at disses enkelte Arter 

 endnu er uudforskede i Landet. Indtil for faa Aar siden var dette 

 rigtigt, efter som ingen af de ældre danske Botanikere for Alvor 

 havde vovet at give sig i Kast med den vanskelige, polymorfe 

 Slægt. En enkelt, Professor J. Lange, havde vel nok et tydeligt 

 Indtryk af dens Formrigdom, men han dristede sig kun til at 

 opstille een ny Art, nemlig H. integrifolium, hvis Artsberettigelse 

 senere anerkendtes af H. Dahlstedt. Denne almindeligt aner- 

 kendte Hieraciumforsker forandrede dog Navnet til H. danicum, 

 da Navnet integrifolium allerede var brugt om en anden Art. 

 Lange opstillede tillige en Mængde Varieteter og Former, der dog 

 ikke har faaet nogen blivende Betydning, da de var for ubestemt 

 karakteriserede. Det var først afdøde Cand. pharm. O. Gelert, 

 der her, som paa saa mange andre Omraader, søgte at indvinde 

 nyt botanisk Land ved at indlede Studiet af Slægten efter nyere 

 systematiske Metoder. I det Øjemed sendte han sit i Danmark 

 indsamlede Hieracium-Materiale (indsamlet mellem 1880 og 1895) 

 til H. Dahlstedt, og denne opstillede paa Grundlag af dette en 

 Række for Videnskaben nye Arter uden dog at publicere dem. 

 Originaleksemplarerne til disse nye Arter henlaa efter Gelerts Død 

 i mange Aar upaaagtede i hans Herbarium. De er nu indgaaet i 

 Botanisk Museums danske Herbarium og blev, da først Læge 

 E. Keld i Svendborg og senere jeg selv optog Studiet af Slægten, 



Botanisk Tidsskrift. 37. Bind. 16 



